Milyen ingatlanra lehet felvenni a CSOK-ot?
Az ingatlannak a következő kritériumoknak kell megfelelnie:
    
      
        12 négyzetmétert meghaladó alapterületű lakószobával és főzőhelyiséggel – ennek hiányában további,
        legalább 4 négyzetméter alapterületű, a főzést lehetővé tevő, önálló szellőzésű lakótérrel,
        térbővülettel –, továbbá fürdőhelyiséggel és WC-vel rendelkezik,
      
      közműves villamos energia szolgáltatással rendelkezik,
      egyedi fűtési móddal rendelkezik,
      
        közműves szennyvízelvezetéssel rendelkezik, vagy ha nincs a településen (településrészen) közműves
        szennyvízelvezetés, a szennyvíz tisztítása és elhelyezése egyedi szennyvízkezelő berendezéssel vagy
        tisztítómezővel ellátott oldómedencés műtárggyal vagy időszakos tárolása egyedi zárt
        szennyvíztárolóban történik, és
      
      
        közműves ivóvíz-szolgáltatással rendelkezik, vagy ha a településen (településrészen) nincs közműves
        vízszolgáltatás, a telken ivóvíz minőségű vizet szolgáltató kút van.
      
    
    
      2019. július 1. után új lakás építés esetén meglévő alapra is lehet építkezni, ha a meglévő alap
      szakértői vélemény alapján felhasználható.
    
    
      Új lakásnak minősül építés esetén  meglévő épület vagy épületrész
      átalakítása kivételével:
    
    
      
        az alapozási munkáktól kezdődően teljes egészében újonnan épített, a lakhatás feltételeinek a
        vonatkozó jogszabályi követelmények szerint megfelelő, az ingatlan-nyilvántartásban lakóház vagy
        lakás megnevezéssel nyilvántartott vagy ilyenként feltüntetésre váró ingatlan a hozzá tartozó
        földrészlettel (a továbbiakban: lakás), amely elkészültét követően használatbavételi vagy hatósági
        bizonyítvánnyal igazolandó használatbavétel tudomásulvételi vagy bejelentéshez kötött épület
        felépítésének megtörténtéről szóló hatósági bizonyítvány iránti eljárásra köteles, ideértve a tanyán
        található lakóépületet is, és amely legalább az alábbi feltételeknek megfelel:
        
          
            12 négyzetmétert meghaladó alapterületű lakószobával és főzőhelyiséggel – ennek hiányában további,
            legalább 4 négyzetméter alapterületű, a főzést lehetővé tevő, önálló szellőzésű lakótérrel,
            térbővülettel –, továbbá fürdőhelyiséggel és WC-vel rendelkezik,
          
          közműves villamos energia szolgáltatással rendelkezik,
          egyedi fűtési móddal rendelkezik,
          
            közműves szennyvízelvezetéssel rendelkezik, vagy ha nincs a településen (településrészen) közműves
            szennyvízelvezetés, a szennyvíz tisztítása és elhelyezése egyedi szennyvízkezelő berendezéssel
            vagy tisztítómezővel ellátott oldómedencés műtárggyal vagy időszakos tárolása egyedi zárt
            szennyvíztárolóban történik, és
          
          
            közműves ivóvíz-szolgáltatással rendelkezik, vagy ha a településen (településrészen) nincs közműves
            vízszolgáltatás, a telken ivóvíz minőségű vizet szolgáltató kút van.
          
        
      
      
        tetőtér beépítéssel vagy emeletráépítéssel létrehozott lakás akkor, ha a tetőtér beépítés vagy
        emelet-ráépítés révén legalább két új önálló albetétként nyilvántartott, lépcsőházból vagy szabad
        lépcsőn megközelíthető, külön bejárattal rendelkező, az előző pont a)-e) pontja szerinti feltételnek
        megfelelő újabb lakás jön létre. Tehát csak abban az esetben minősül új lakásnak a tetőtér beépítésével
        vagy az emeletráépítéssel létrehozott lakás, amennyiben legalább két, új önálló albetétként
        nyilvántartott lakás jön létre a tetőtérben vagy az új épület szinten.
      
    
    Egylakásos lakóépület: a tulajdoni formájától függetlenül olyan
    
      
        szabadon álló, oldalhatáron álló, zártsorú beépítési móddal vagy a telken meglévő épülethez csatlakozó
        módon épített egy lakást magába foglaló lakóépület, amely önálló tető és épületszerkezettel és a
        terepszintről közvetlen bejárattal rendelkezik, vagy
      
      
        ikerház, sorház vagy láncház, amelyben a családi otthonteremtési kedvezménnyel érintett lakás önálló
        tető- és épületszerkezettel és a terepszintről közvetlen bejárattal rendelkezik.
      
    
    
      Használt lakás esetében a  2019. július 1-jei jogszabály módosítás eltörölte azt a feltételt,
      hogy a megvásárolni kívánt lakás vételára maximum 35.000.000 Ft lehet, így a továbbiakban ennek nincs
      felső korlátja (de a lakás vételára legfeljebb 20 százalékkal haladhatja meg a hitelintézet által
      megállapított forgalmi értéket). Ahogyan azt is hatályon kívül helyezték, hogy az 5 éven belül eladott
      lakásból befolyó vételárat be kell forgatni az újonnan vásárolt ingatlan önerejébe.
    
    
      Osztatlan közös tulajdon esetén: a több lakásból álló osztatlan közös tulajdonú
      ingatlan esetén, ha a lakásra vonatkozóan használati megállapodás alapján a támogatott személyek
      kizárólagos használati joga áll fenn, az tulajdonszerzésnek elfogadható.